CELEX: C2004/217/58
Language: lt
Date: 2004-08-28 00:00:00
Title: Byla T-248/04 Scania AB (Publ) 2004 m. birželio 21 d. pareikštas ieškinys Europos Bendrijų Komisijai

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/32
            
         Scania AB (Publ) 2004 m. birželio 21 d. pareikštas ieškinys Europos Bendrijų Komisijai
   (Byla T-248/04)
   (2004/C 217/58)
   Bylos kalba: anglų
   2004 m. birželio 21 d. Europos Bendrijų Pirmosios instancijos teisme buvo pareikštas Scania AB (Publ), Södertälje (Švedija), atstovaujamos advokatų D. Arts ir F. Herbert, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti 2004 m. balandžio 7 d. Komisijos sprendimą, kuriuo Komisija patvirtino Volvo A akcijų perleidimą per Ainax;
            
         
               —
            
            
               priteisti iš Komisijos bylinėjimosi išlaidas.
            
         Teisiniai pagrindai ir pagrindiniai argumentai
   Pareiškėjas teigia, kad Komisija patvirtino Volvo ir RENAULT Vehicules Industriels (1) koncentraciją su sąlyga, kad Volvo perleis turimas Scania akcijas (Scania projektas). Ginčijamu sprendimu Komisija sutiko su Volvo pateiktu perleidimo pasiūlymu, pagal kurį Volvo perduotų turimas likusias Scania akcijas savo filialui Ainax. Pareiškėjas taip pat teigia, kad Ainax akcijos būtų paskirstytos kaip dividendai Volvo akcininkams.
   Pareiškėjo teigimu, ginčijamas sprendimas pažeidžia 2000 m. rugsėjo 1 d. Komisijos sprendimu numatytą Scania projektą bei Reglamento Nr. 4064/89 (2) 6 straipsnio 1 dalies c punktą ir 6 straipsnio 2 dalį.
   Pareiškėjo teigimu, tarpinės organizacijos Ainax įkūrimas išsaugo šiuo metu Volvo turimą akcijų paketą, užuot jas paskirstęs Volvo akcininkams. Pareiškėjas taip pat teigia, kad kadangi Renault turi apytiksliai 20 proc. Volvo akcijų, Renault kontroliuoja apytiksliai 20 proc. Ainax, kuri savo ruožtu kontroliuoja apytiksliai 25 proc. Skania. Todėl pareiškėjas teigia, kad perleidimo projektas suteikia Renault ir netiesiogiai Volvo žymią įtaką pareiškėjo atžvilgiu ir supaprastintą priėjimą prie jo vidaus komercinių paslapčių. Pareiškėjo teigimu, todėl jis negali veikti nepriklausomai Volvo/Renault VI grupės atžvilgiu.
   
      (1)  2000 m. rugsėjo 1 d. Komisijos sprendimas, Tarybos (EEB) reglamento Nr. 4064/89 (OL C 301, p. 23) pagrindu skelbiantis koncentraciją esant suderinama su bendrąja rinka (byla Nr. IV/M.1980 – 3* VOLVO/RENAULT V.I.).
   
      (2)  1989 m. gruodžio 21 d. Tarybos (EEB) reglamentas Nr. 4064/89 dėl koncentracijų tarp įmonių kontrolės (OL 1990 L 257, p. 13).